Florins Georgiu

Florins Georgiu (; dzimis  Bukarestē) ir Rumānijas starptautiskais lielmeistars šahā (1965).

 Biogrāfija 
No 1960. gadu sākuma līdz 1980. gadu sākuma bijis viens no Rumānijas vadošajiem šahistiem. Trīspadsmit gadu vecumā uzvarējis Rumānijas junioru šaha čempionātā. 1963. gadā uzvarējis Pasaules junioru šaha čempionātā. 1960. gadā pirmo reizi uzvarējis Rumānijas šaha čempionātā. Vēlākajos gados vēl deviņas reizes (1962, 1964, 1965, 1966, 1967, 1973, 1977, 1987) kļuvis par Rumānijas šaha čempionāta uzvarētāju.

Piedalījies Pasaules šaha čempiona izcīņas cikla starpzonu turnīros, kuros 1973. gadā bijis 14. vietā,1973 Petropolis Interzonal Tournament 1976. gadā - 11. vietā,1976 Manila Interzonal Tournament bet 1982. gadā - 12. vietā.1982 Moscow Interzonal Tournament 1979. gadā starpzonu turnīrā Rīgā kopā ar Oļegu Romaņišinu dalījis 5.-6. vietu, un abiem pietrūcis tikai puspunkts, lai iekļūtu pretendentu skaitā.1979 Riga Interzonal Tournament

Daudzu starptautisko šaha turnīru uzvarētājs, tajā skaitā Hastingsā (Anglija, 1968), Reikjavikā (1972), Torjemolinosā (Spānija, 1974), Novisadā (tagad Serbija, 1979), Bīlē (1982), Berlīnes Berliner Sommer (1988). Trīs reizes uzvarējis ASV atklātajos šaha čempionātos US Open (1979, 1980, 1981).

Pārstāvējis Rumānijas komandu lielākajos komandu šaha turnīros:
 Pasaules šaha olimpiādēs piedalījies 14 reizes (1962-1974, 1978-1990);OlimpBase :: Men's Chess Olympiads :: Florin Gheorghiu
 Eiropas komandu šaha čempionātos piedalījies 5 reizes (1965, 1973-1977, 1989-1992);OlimpBase :: European Men's Team Chess Championship :: Florin Gheorghiu
 Pasaules komandu šaha čempionātā piedalījies 1985. gadā;OlimpBase :: World Men's Team Chess Championship :: Florin Gheorghiu
 Pasaules studentu šaha čempionātā piedalījies 6 reizes (1960, 1962, 1964-1967). Individuālajā vērtējumā izcīnījis zelta (1964) medaļu;OlimpBase :: World Student Team Chess Championship :: Florin Gheorghiu
 Balkānu valstu komandu šaha čempionātos piedalījies 15 reizes (1971-1978, 1980-1981, 1983-1985, 1988-1990). Komandu vērtējumā izcīnījis 2 zelta (1971, 1977), 7 sudraba (1973, 1974, 1978, 1980, 1981, 1985, 1990) un 5 bronzas (1972, 1975, 1976, 1983, 1988) medaļas. Individuālajā vērtējumā izcīnījis 6 zelta (1972, 1977, 1978, 1981, 1983, 1985), 2 sudraba (1974, 1980) un 3 bronzas (1971, 1973, 1988) medaļas.OlimpBase :: Men's Chess Balkaniads :: Florin Gheorghiu

1966. gadā 17. šaha olimpiādē Havanā guvis sensacionālu uzvaru pret ASV lielmeistaru un nākamo Pasaules šaha čempionu Robertu Fišeru. Šī partija ir palikusi šaha vēsturē kā vienīgais Fišera zaudējums par sevi jaunākam šahistam, kā arī viens no retajiem zaudējumiem, kur Fišera pretinieks uzvaras sasniegšanai izmantojis mazāk par stundu no partijai atvēlētā apdomas laika.Florin Gheorghiu vs Robert James Fischer Havana ol final (1966)

Par panākumiem turnīros FIDE 1963. gadā Georgiu piešķīrusi starptautiskā meistara (IM), bet 1965. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1944. gadā dzimušie
Kategorija:Bukarestē dzimušie
Kategorija:Rumānijas šahisti